મધ્ય પ્રદેશ વિધાનસભા ચૂંટણીમાં ટિકિટ ફાળવણીને લઈને કોંગ્રેસમાં આંતરિક લડાઈ બુધવારે રાત્રે પક્ષની ચૂંટણી સમિતિની બેઠકમાં ખુલીને સામે આવી ગઈ છે. રિપોર્ટ મુજબ બેઠકમાં કોંગ્રેસ સાંસદ જ્યોતિરાદિત્ય સિંધિયા અને વરિષ્ઠ નેતા દિગ્વિજય સિંહ બાખડી પડ્યા હતા. જાણકારોના મતે બન્ને નેતાઓ વચ્ચે ઉગ્ર વાતચીત ચાલી રહી હતી, તે સમયે કોંગ્રેસ અધ્યક્ષ રાહુલ ગાંધી પણ ત્યાં હાજર હતા. એમપીમાં એક થઈને ચૂંટણી લડવાના પ્રયાસોમાં લાગેલા રાહુલ ગાંધીને આ ઘટનાથી આંચકો લાગી શકે છે. કોંગ્રેસના આ આંતિરક ડખામાં ભાજપે રાહુલ પર કટાક્ષ કરવાની તક જતી કરી નહતી. ભાજપે રાહુલ ગાંધીના નેતૃત્વ પર સીધો સવાલ કર્યો હતો.